AZ ÉLET JÁTÉKA

Eleanor H. Porter *Az élet játéka* című regényében az árva kislány Pollyanna minden rosszban, veszteségben igyekszik meglátni a jót, ezt nevezi az élet játékának. Például, amikor gazdag nagynénjénél meleg, fülledt padlásszobába kell költöznie, amelyben nincs szőnyeg, sem kép, sőt még tükör sem, megtalálja, minek lehet örülni. A padlásszoba ablakából gyönyörű a kilátás, ez lesz a „fali képe”, a tükörre meg amúgy sincs szüksége, így legalább nem látja az arcán lévő szeplőket.

Beszélgessünk arról, hogyan kötődik az élet játéka a vershez! Ki milyen autót szeretne és miért? Ha nem telik a vágyott autóra, milyen érveket tudunk felsorolni, hogy mégis elégedettnek érezzük magunkat?

Milyen más területen tudnánk még alkalmazni az élet játékát? Miért segíthet ez a mindennapokban?